Jedna z pôvodných budov Žilinskej univerzity v Žiline, tzv. "Áčko", vybudovaná v rokoch 1911-12 v ktorej prebiehala výučba v rokoch 1960-2009
Budova Fakulty prevádzky a ekonomiky dopravy a spojov
Budovy rektorátu Žilinskej univerzity v Žiline
Univerzitné pastoračné centrum Paľova búda, kde v minulosti sídlila aj Vojenská katedra
Budova žilinskej synagógy, kde bola v rokoch 1961 až 1990 zriadená hlavná aula univerzity
**Žilinská univerzita v Žiline** (angl. *University of Žilina*, lat. *Universitas Solnensis*, skr. UNIZA) je slovenská verejná vysoká škola univerzitného typu so sídlom v Žiline. Poskytuje vzdelanie v bakalárskych, inžinierskych/magisterských a doktorandských študijných programoch. Bola založená v roku 1953 a v súčasnosti má sedem fakúlt. 

Na Žilinskej univerzite ukončilo štúdium doteraz takmer 88 000 absolventov, z toho 1 500 zahraničných. Spolu má univerzita vyše 1 500 zamestnancov a vo všetkých formách štúdia študuje približne 8 000 študentov v 175-tich akreditovaných študijných programoch.

História
--------

Dňa 1. októbra 1953 vyčlenením z Českého vysokého učenia technického v Prahe vznikla **Vysoká škola železničná**. Mala 5 fakúlt, a to dopravnú, stavebnú, strojnícku, elektrotechnickú a vojenskú. Premenovaním Vysokej školy železničnej v roku 1959 vznikla v Prahe **Vysoká škola dopravná** (VŠD), ktorá bola 6. septembra 1960 premiestnená z Prahy do Žiliny. Po presťahovaní do Žiliny mala vtedajšia Vysoká škola dopravná tri fakulty - Fakultu prevádzky a ekonomiky dopravy, Fakultu strojnícku a elektrotechnickú a Vojenskú fakultu. 

Rozvoj priemyslu, dopravy a spojov si vynútil aj rozvoj Vysokej školy dopravnej v širokom spektre. Vzniklo viacero nových odborov dopravy ako napr. letecká doprava, bloky a spoje, cestná a mestská doprava, stavba mostov a tunelov, železničná doprava (je vlastne najstarší a pôvodný odbor) a mnoho ďalších na fakulte PED a SET.

Od roku 1961 VŠD začala pripravovať odborníkov aj pre rezort spojov, avšak k premenovaniu školy sa pristúpilo až v roku 1977 a VŠD bola premenovaná na **Vysokú školu dopravy a spojov v Žiline** (VŠDS). Výsledkom predchádzajúceho vývoja a napĺňaním snáh po univerzalizácii štúdia vznikali po roku 1989 ďalšie nové fakulty z už existujúcich inštitúcií, katedier a fakúlt. Ako samostatné fakulty sa v tomto období konštituovali: 

* Fakulta riadenia (od roku 1996 Fakulta riadenia a informatiky)
* Stavebná fakulta
* Strojnícka fakulta
* Elektrotechnická fakulta (od roku 2019 Fakulta elektrotechniky a informačných technológií)

V roku 1996 vzniká **Žilinská univerzita v Žiline** ako nasledovník VŠDS a rozširuje svoj profil pôvodne technickej vysokej školy o prírodné vedy (od 18. augusta 1998). Zákonom č. 324/1996 Z.z. bol v roku 1996 názov Vysoká škola dopravy a spojov zmenený na Žilinskú univerzitu v Žiline. V rokoch 1996 - 1997 vznikli na UNIZA dve fakulty – Fakulta priemyselných technológií v Púchove a Katecheticko-pedagogická fakulta sv. Ondreja v Ružomberku, na základe ktorých boli neskôr založené dve nové slovenské univerzity. 
Od 20. decembra 2010 bola Fakulta prírodných vied premenovaná na Fakultu humanitných vied. Vojenská fakulta bola v roku 2001 premenovaná na Fakultu špeciálneho inžinierstva, čím sa začala jej transformácia na civilnú fakultu delimitovanú do rezortu školstva. V roku 2014 bola premenovaná na Fakultu bezpečnostného inžinierstva.
V súčasnosti má teda univerzita sedem fakúlt.

Ako člen Európskej asociácie univerzít (EUA) od roku 2000 sa Žilinská univerzita v roku 2002 podrobila komplexnej evalvácii. V akademickom roku 2005/2006 prešla Žilinská univerzita ako jedna z dvoch slovenských univerzít druhým stupňom (tzv. folow up) evalvácie EUA. Pôsobením v rozličných medzinárodných organizáciách a združeniach ŽU aktívne vplýva na formulácie rozvoja európskeho vzdelávacieho a výskumného priestoru.

Akademická obec
---------------

Súčasným rektorom je od 3. júla 2022 prof. Ing. Ján Čelko, CSc. ktorý vo funkcii nahradil prof. Ing. Jozef Jandačka, PhD.

* Prvou prorektorkou a prorektorkou pre vzdelávanie je prof. Ing. Anna Križanová, PhD.
* Prorektorom pre vedu a výskum je prof. Ing. Pavol Rafajdus, PhD.
* Prorektorom pre medzinárodné vzťahy a marketing je prof. Ing. Jozef Ristvej, PhD. MBA
* Prorektorom pre rozvoj je prof. Ing. Andrej Czán, PhD
* Prorektorom pre informačné systémy je prof. Ing. Karol Matiaško, PhD.
* Predsedom Akademického senátu je prof. Ing. Róbert Hudec, PhD.
* Kvestorkou univerzity je Ing. Jana Gjašiková.

Na univerzite k 31.12.2015 pôsobilo 100 profesorov a 166 docentov. Celkový počet vyučujúcich bol 654 a v oblasti výskumu pracovalo 223 zamestnancov.

Vzdelávanie
-----------

Na univerzite sa poskytuje vzdelanie celkovo v 175 študijných programoch.

Všetky akreditované študijné odbory a programy poskytované univerzitou sú uvedené v samostatnom zozname tu.

Kampus
------

Univerzita sídli na Univerzitnom kampuse Veľký diel, ktorý je postupne budovaný od 80-tych rokov. V centre mesta pôsobí Fakulta bezpečnostného inžinierstva, na letisku v Dolnom Hričove je pracovisko Katedry leteckej dopravy Fakulty prevádzky a ekonomiky dopravy a spojov a v Tatranskej Javorine od roku 1999 Výskumný ústav vysokohorskej biológie. Taktiež vlastní ubytovacie zariadenie v Ružomberku a univerzitné rekreačné stredisko v Zuberci.

### Služby pre študentov

Univerzita poskytuje ubytovanie študentom v študentských domovoch (internátoch) Veľký diel a Hliny V, s kapacitou spolu cca 4 400 lôžok.

Študenti sa majú možnosť stravovať v 7 univerzitných výdajniach a bufetoch, prakticky na každom mieste výučby.

Fakulty
-------

V súčasnosti má univerzita sedem fakúlt:

* Fakulta prevádzky a ekonomiky dopravy a spojov (FPEDaS)
* Strojnícka fakulta (SjF)
* Fakulta elektrotechniky a informačných technológií (FEIT)
* Stavebná fakulta (SvF)
* Fakulta bezpečnostného inžinierstva (FBI)
* Fakulta riadenia a informatiky (FRI)
* Fakulta humanitných vied (FHV)

Ďalšie pracoviská
-----------------

Ďalej pri univerzite pôsobia aj tieto pracoviská a ústavy:

* Rektorát
* Výskumný ústav vysokohorskej biológie
* Ústav telesnej výchovy
* Ústav celoživotného vzdelávania
* Centrum informačných a komunikačných technológií
* Ústav znaleckého výskumu a vzdelávania
* Univerzitná knižnica
* Univerzitné pastoračné centrum pri UNIZA (tzv. Paľova búda)
* Vydavateľstvo EDIS
* Letecké výcvikové a vzdelávacie centrum UNIZA
* Národné výcvikové centrum bezpečnosti v civilnom letectve
* Ústav konkurencieschopnosti a inovácií
* Výskumné centrum UNIZA
* Univerzitný vedecký park UNIZA

Spolupráca
----------

Kooperácia so zahraničnými univerzitami umožňuje študentom a učiteľom aktívnu účasť v medzinárodných programoch ERASMUS, Leonardo da Vinci, CEEPUS, TEMPUS, COPERNICUS, COST, v 5. 6. a 7. rámcovom programe, programe H2020 a i.

Iné projekty
------------

Commons
* Spolupracuj na Commons Commons ponúka multimediálne súbory na tému **Žilinská univerzita v Žiline**

Externé odkazy
--------------

* Žilinská univerzita
* zazi.uniza.sk


|  |  |
| --- | --- |
| Portal | Žilinský portál |

| * z
* d
* u
Žilinská univerzita v Žiline |
| --- |
| Fakulty | 
* Fakulta prevádzky a ekonomiky dopravy a spojov
* Strojnícka fakulta
* Fakulta elektrotechniky a informačných technológií
* Stavebná fakulta
* Fakulta riadenia a informatiky
* Fakulta bezpečnostného inžinierstva
* Fakulta humanitných vied

 |
| Ďalšie pracoviská | 
* Rektorát
* Výskumný ústav vysokohorskej biológie
* Ústav telesnej výchovy
* Ústav celoživotného vzdelávania
* Centrum informačných a komunikačných technológií
* Ústav súdneho inžinierstva
* Ústav dopravy CETRA
* Univerzitná knižnica
* Univerzitné pastoračné centrum pri Žilinskej univerzite v Žiline
* Vydavateľstvo EDIS
* Letecké výcvikové a vzdelávacie centrum
* Národné výcvikové centrum bezpečnosti v civilnom letectve
* Ústav konkurencieschopnosti a inovácií
* Výskumné centrum
* Univerzitný vedecký park

 |

| * z
* d
* u
Vysoké školy na Slovensku |
| --- |
| Verejné vysoké školy | 
* Akadémia umení
* Ekonomická univerzita
* Katolícka univerzita
* Prešovská univerzita
* Slovenská poľnohospodárska univerzita
* Slovenská technická univerzita
* Technická univerzita v Košiciach
* Technická univerzita vo Zvolene
* Trenčianska univerzita Alexandra Dubčeka
* Trnavská univerzita
* Univerzita J. Selyeho
* Univerzita Komenského
* Univerzita Konštantína Filozofa
* Univerzita Mateja Bela
* Univerzita Pavla Jozefa Šafárika
* Univerzita sv. Cyrila a Metoda
* Univerzita veterinárskeho lekárstva a farmácie
* Vysoká škola múzických umení
* Vysoká škola výtvarných umení
* Žilinská univerzita

 |
| Štátne vysoké školy | 
* Akadémia ozbrojených síl generála Milana Rastislava Štefánika
* Akadémia Policajného zboru
* Slovenská zdravotnícka univerzita

 |
| Niektoré súkromné vysoké školy | 
* Bratislavská medzinárodná škola liberálnych štúdií
* Paneurópska vysoká škola
* Vysoká škola ekonómie a manažmentu verejnej správy
* Vysoká škola Goethe Uni
* Vysoká škola manažmentu
* Vysoká škola zdravotníctva a sociálnej práce sv. Alžbety

 |
| Niektoré zahraničné vysoké školy | 
* Vysoká škola mezinárodních a veřejných vztahů

 |
| Niektoré zaniknuté vysoké školy | 
* ~~Stredoeurópska vysoká škola~~

 |

Autoritné údaje: * ISNI: 0000 0001 0611 4592
* LCCN: n98088388
* NK ČR: kn20010710073
* VIAF: 261285223
* WorldCat: lccn-n98088388

Súradnice: 49°12′08″S 18°45′18″V﻿ / ﻿49,202285°S 18,754874°V﻿ / 49.202285; 18.754874